17 қараша. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
DATE: 06:50, 17 Қараша 2015 | GMT +5
TITLE: 17 қараша. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
URL: https://kaz.inform.kz/news/17-karasha-kazakparat-kuntizbesi-atauly-kunder-okigalar-esimder_a2839664/
META: DATE: 06:50, 17 Қараша 2015 | GMT +5
TOTAL WORDS: 2416
AUTHOR(S):
TEXT: 17 қараша. СЕЙСЕНБІ. Халықаралық студенттер күні. Прагада 1939 жылғы 17 қарашада неміс-фашист басқыншылары атып өлтірген чех патриот-студенттерін мәңгі есте қалдыру құрметіне, Прагада 1946 жылы өткен Дүниежүзілік студенттер конгресінде бекітілді. Мемлекеттік мейрам - Чехияда азаттық пен демократия үшін күрес күні. 1939 жылы осы күні чех студенттері нацистік басқыншылыққа қарсы наразылық көрсетіп, ал 1989 жылы дәл осы күні - коммунистік режимге қарсы нарызылық танытқан. Әзірбайжанның ұлттық қайта жаңару күні. 1988 жылы бұл күні Бакудегі Ленин алаңында бұрынғы Кеңес Одағы орталық билігінің таулы-қарабақтық дау-жанжалға қатысты саясатына қарсы наразылық білдіріліп, Әзірбайжанның КСРО құрамынан шығарылуын талап еткен ұрандар айтылды. Арменияда әскери-медициналық қызметкерлер күні. 1992 жылдың 17 қарашасынан - Армения Қарулы күштерінің әскери-медициналық емханасын құруды аяқтаған күні атап өтіледі. ЕСТЕ ҚАЛАР ОҚИҒАЛАР. 178 жыл бұрын 17-24 қараша күндері Исатай мен Махамбет бастаған көтерілісшілер Жасқұста хан жасағымен шайқасты. 98 жыл бұрын Батыс Қазақстанда «Ішкі Ордалықты басқарушы облыстық кіндік комитетінің хабары» деген атпен екі тілде тұңғыш кеңестік газеттің алғашқы саны жарық көрді. Атауы бірнеше мәрте өзгерген басылым 1963 жылдан бері «Орал өңірі» және «Приуралье» газеттері болып жарық көріп келеді. Газет 1968 жылы «Құрмет белгісі» орденімен марапатталған. 17 жыл бұрын Қазақстан Азаматтық партиясы құрылды. 11 жыл бұрын Үндістанда Үнді әйел-кәсіпкерлері консорциумының шақыруымен және Үндістандағы Қазақстан Елшілігінің жәрдемімен Қазақстан Республикасы Сауда-өнеркәсіптік палаталар одағының делегациясы қатысқан конференция өтті. 11 жыл бұрын Алматыда тұңғыш тарихи «Бейбарыс» мейрамхана-клубының беташар таныстыру рәсімі өтті. Ашылу салтанатында оңтүстік астана қоғамдастығының белгілі өкілдері мен Қазақстанда тіркелген дипломатиялық миссиялардың өкілдері болды. мейрамханаклуб мақсаты - халықты рухани-адамгершілік сезімде тәрбиелеу, дала мәдениеті мен мәдени байланыстардың жаңа түрлерін насихаттау. 11 жыл бұрын Алматыдағы Орталық көрме залында Ғали Мырзашевтың «Уақыт жолдары» жеке көрмесінің ашылуы болды. Ғ. Мырзашев - сахналау, анимациялық кино, кітап графикасы және станоктық өнер салаларында жұмыс істейтін кеңістігі кең суретші. 11 жыл бұрын Ақтөбеде тұңғыш қазақстандық «Промстройиндустрия-Ақтөбе» халықаралық көрмесі өтті. Ұйымдастырушылар - Қазақстан Республикасы Индустрия және сауда, Энергетика және минералдық ресурстар министрліктерінің қолдауымен Ақтөбе облысының әкімшілігі мен «атакентэкспо» көрме компаниясы. Бұл шараның басты мақсаты - Батыс аймақтағы өнеркәсіп пен құрылыс индустриясын дамытуға, ҚР 2015 жылға дейінгі Индустриялық-инновациялық даму стратегиясы және Тұрғын үй құрылысы Мемлекеттік бағдарламасы аясында қазіргі заманғы технологияларды енгізуге жәрдем жасау. 11 жыл бұрын 17-19 қарашада Бейжіңде Қазақстан-Қытай ынтымақтастық жөніндегі комитетінің Өткізу пункттері арасындағы және кеден ісі саласындағы ынтымақтастық жөніндегі шағын комиссиясының бірінші мәжілісі болып өтті. 10 жыл бұрын қазақстандық «Қазақстан-Антарктида-2005» спорттық экспедициясының командасы Жердің ең суық құрлығындағы шыңды бағындырып, оған «Қазақстан» деген ат қойды. Бағлан Жүнісов бастаған альпинистер командасының мүшелері шың басына шығу үшін 40 метрлік 15 арқанды пайдаланған. 10 жыл бұрын ұлы жазушы Мигель де Сервантес Сааведраның «Дон Кихот» романының жарық көргеніне 400 жыл толуына орай Астанада Испанияның мәдени күндері басталды. 10 жыл бұрын Қазақстанның орталық спорт клубының альпинизм және шыңға өрмелеушілер командасы Антарктидада Қазақстан Республикасының мемлекеттік туы мен демеушілердің туын көтеріп, салтанатты түрде негіздік лагерь ашты. «Қазақстан - Антарктида-2005» спорттық-альпинизм және шыңға өрмелеушілер командасы Оңтүстік полюстегі осы уақытқа дейін ешкім шығып көрмеген бес құзар биіктіктің төбесіне табан тіреді. Сөйтті де, бұл биіктіктерге «Қазақстан шыңы», «Астана шыңы», «Қазақстан халықтары Ассамблеясы шыңы», «Әл-Фараби шыңы», «Оңтүстік Олимп биіктігі» деген ат беріп, сөйтіп Антрактида картасында жаңадан шыңдар пайда болды. 10 жыл бұрын «Эпоха созидания» атты кітап жарық көрді. Авторы заң ғылымдарының докторы профессор Владимир Ким. Ол өткен ғасырдағы жетпісінші жылдардан бері Нұрсұлтан Назарбаевтің идеяларын зерттеумен айналысып келеді. Бұл кітап Қазақстан Республикасының Президенті Нұрсұлтан Назарбаевтің әлеуметтік-саяси және конституциялық-құқық көзқарастарын талдауға арналған. Автордың 2000 жылы Қазақстан Республикасының Тұңғыш Президентінің саяси және конституциялық-құқық көз қарастарын талдау туралы «Годы созидания» атты еңбегі жарық көрген. 8 жыл бұрын Алматыда сазгер Бақытжан Байқадамов шығармаларының мерейтойлық аудио -CD альбомының тұсаукесері болды. Ол «Асыл мұра» жобасы аясында жарық көрген 14-ші CD диск. Бақытжан Байқадамұлы - қазақ ұлттық әндерін жинақтаушы хор композиторы ғана емес, хор сюитасының негізін салған ұлттық музыка ғылымының жаңашыл өкілі ретінде де тарихта қалды. 1957 жылы Бүкіләлемдік жастар фестивалінде алтын медалмен марапатталған Б. Байқадамов әйгілі «Айгүл» ән-би ансамблі мен ғылыми-эксперименталды музыкалық шеберхананы ұйымдастырды. Ұлттық музыка саласындағы сіңірген еңбегі үшін 1957 жылы «Қазақ КСР-нің еңбек сіңірген қайраткері» атанып, «Еңбек Қызыл ту» орденімен және бірнеше медальдармен марапатталды. 1997 жылы оған Халық композиторы атағы берілді. 6 жыл бұрынт Белгілі ақын, Қазақстан Жазушылар одағы Батыс Қазақстан облыстық бөлімшесінің төрайымы Ақұштап Бақтыгерееваның Оралдағы «Ағартушы» баспасынан «Гүлдесте» атты жаңа жинағы жарық көрді. Бұл - «Ақ Жайық қаламгерлерінің кітапханасы» сериясымен шығарылып отырған кезекті кітап. «Ақ Жайықтың ақ шағаласы» атанған ақынның «Гүлдестесіне» оның шығармашылығы туралы қаламдастарының әр жылдары жазған мақала, ой-пікірлері, арнау өлеңдері енгізілген. Сондай-ақ кітаптан ақынның өзінің де сұхбаттары мен мақалаларын, кейінгі кезде жазған жырларын да оқуға болады. 5 жыл бұрын Алматыда Орталық Азия елдерінде мемлекет пен азаматтық қоғамның өзара іс-әрекетін күшейту мәселелері жөніндегі ЕҚЫҰ-ның екі күндік халықаралық семинары жұмысын бастады. Шара аясында саяси шешімдерді қабылдап, іске асыру үрдістерінің «ашықтығын» қамтамасыз ету, сондай-ақ қабылданған заң жобалары бойынша қоғамдық таңдаулар институының құқықтық базасын дамыту мәселелері талқыланды. 4 жыл бұрын Бакуде Ататүрік атындағы орталықта ҚР Президенті Н. Назарбаевтың әзербайжан тілінде шыққан «Қазақстан жолы» кітабының таныстырылымы болды. 3 жыл бұрын Алматыда панфиловшы-жауынгерлердің Мәскеу түбіндегі ерлігінің жылдығына арналған Мемориалдық акция өтті. Бір жыл бұрын Мемлекет басшысы Н. Назараев соттарда істерді қарау тәртібін одан әрі жетілдіру және әділ соттың қолжетімділігін арттыруға бағытталған «Қазақстан Республикасының кейбір заңнамалық актілеріне сот төрелігін іске асыруды одан әрі жеңілдету және төрешілдік рәсімдерді азайту мәселелері бойынша өзгерістер мен толықтырулар енгізу туралы» ҚР заңына қол қойды. 5 жыл бұрын GSM Казахстан/Kcellкомпаниясы Астанада өткен ЕҚЫҰ саммитінің ресми ұялы байланыс операторы мәртебесіне ие болды. 4 жыл бұрын Алматыда ҚР білім және ғылым министрлігінің республикалық ғылыми-педагогикалық кітапханасында көрнекті ғалым, түркітанушы, филология ғылымдарының докторы, ҚР еңбек сіңірген ғылым қайраткері Ғұбайдолла Айдаровтың 90 жылдығына арналған «Танымал түркітанушы. Ұлағатты ұстаз» атты еске алу кеші өтті. 4 жыл бұрын Бакуде Ататүрік атындағы орталықта ҚР Президенті Н. Ә. Назарбаевтың әзербайжан тілінде шыққан «Қазақстан жолы» кітабының таныстырылымы өтті. 3 жыл бұрын Алматыда панфиловшы-жауынгерлердің Мәскеу түбіндегі жеісіне арналған Мемориалдық акция өтті. Бір жыл бұрын Алматыда ҚР Мәдениет және спорт министрлігінде ҚР Президенті Нұрсұлтан Назарбаевтың бастамасымен «Мәдени мұра» бағдарламасы аясында қазақ фольклорының 100 томдық «Балабар сөзінің» таныстырылымы өтті. 215 жыл бұрын АҚШ Конгресі алғаш рет Вашингтонда жиналды. 184 жыл бұрын Эквадор мен Венесуэла Ұлы Колумбиядан бөлінді. 146 жыл бұрын Мысырдың солтүстік-шығысында кеме қатынасы үшін Жерорта және Қызыл теңізді біріктіретін Суэцкий арнасын ашу салтанатты рәсімі өтті. Арна бойынша бірінші болып «Эгль» қайығы өтті, оның бортында ІІІ Наполеонның жұбайы, француз патшайымы Евгения және арнаның бас құрылысшысы - французский инженер виконт Фердинанд Мари де Лессепс болды. 37 жыл бұрын Кеңес Одағы нейтрондық бомбаны сәтті сынақтан өткізгені туралы хабарлады. 14 жыл бұрын Ауғанстанның бұрынғы президенті Бурхануддин Раббани «Талибан қозғалысы» тақтан айырғаннан кейін бес жыл өткен соң Кабулға қайтып оралды. ЕСІМДЕР. 76 жыл бұрын техника ғылымының докторы, профессор, Халықаралық көлік академиясының академигі, Л. Гончаров атындағы Қазақ автомобильжол университетінің ректоры ҚАБАШЕВ Рахымжан Әбілқасымұлы дүниеге келді. Ақмола облысында туған. Томск архитектура-құрылыс институтын, Мәскеу автомобиль жолдары институтының аспирантурасын бітірген. Жезқазған қалалық механикаландырылған колоннаның механигі болып жұмыс істеген. 1968-1981 жылдары - Қазақ политехникалық институтының аға оқытушысы, доценті. 1981-1991 жылдары - Алматы архитектура-құрылыс институтының кафедра меңгерушісі, деканы. 1991-1996 жылдары - Алматы автомобиль жолдары институтының бірінші проректоры. 1996-2000 жылдары - Қазақ көлік және коммуникациялар академиясының бірінші проректоры. Гумилев атындағы Еуразиялық университеті Машина құрастыру институтының директоры. Қазіргі қызметінде - 2001 жылдың қаңтарынан. «Жол және құрылыс машиналары: жер қазатын машиналардың жұмысшы органдарының абразивті тозуы», «Машиналардың параметрлерін статистикалық тәсілдермен анықтау», «Қазақстан автомобиль жолдары жер қабаттарының түпкі негізіндері каталогы», «Қазақстан Республикасы жер қабаттарының каталогы» кітаптарының, 250-ден астам ғылыми жарияланымдардың авторы. 25 авторлық куәлігі мен патенті бар. Қазақстан Республикасы Білім беру ісінің үздігі. 7 1 жыл бұрын физикаматематика ғылымдарының докторы, профессор, Халықаралық Ғылымдар Академиясының, Қазақстан Республикасы Жаратылыстану Ғылымдары Академиясының академигі КӨМЕКОВ Серік Ешмұхамбетұлы дүниеге келді. Жамбыл қаласында туған. Ташкент мемлекеттік университетін, КСРО Ғылым Академиясы Ленинград физика-техникалық институтының аспирантурасын бітірген. Ташкент мемлекеттік университетінің ассистенті болып жұмыс істеген. 1973-1994 жылдары - Жамбыл жеңіл және тамақ өнеркәсібі технологиялық институтының аға оқытушысы, жалпы физика кафедрасының меңгерушісі, оқу-әдістемелік жұмыс жөніндегі проректоры. 1994-1997 жылдары - Қазақстан Республикасы Білім министрлігінің бөлім бастығы, жоғарғы білім және ғылым бас басқармасы бастығының орынбасары, инспекциялау, лицензиялау және аттестациялау басқармасының бастығы. 1998-2002 жылдары Алматы мемлекеттік университеті теориялық физика кафедрасының меңгерушісі, Шығыс Қазақстан мемлекеттік университетінің проректоры, Алматы технологиялық университеті жоғары математика және жалпы физика кафедрасының меңгерушісі қызметтерін атқарған. 2002-2003 жылдары - Қ. Сәтбаев атындағы Қазақ Ұлттық техникалық университеті ғылым және халықаралық байланыстар департаментінің директоры. 2003 жылдың мамыр айынан - Қ. Сәтбаев атындағы Қазақ Ұлттық техникалық университеті жалпы және теориялық физика кафедрасының меңгерушісі. Қазақстан Республикасы Білім беру ісінің үздігі, Қазақстан Республикасы Білім беру ісінің құрметті қызметкері. 5 8 лет назад ҚР Парламенті Мәжілісінің депутаты, Қаржы және бюджет комитетінің мүшесі ОРАЗОВ Самиғолла Хамзаұлы дүниеге келді. Ресей Федерациясының Саратов облысында туған. Саратов политехникалық институтын инженермеханик мамандығы бойынша бітірген. Еңбек жолын институтқа түскенге дейін бастаған, Саратов облысы Балаковский ауданының «Зоркинский» астық кеңшарында қойшы болды. Институтты бітіргеннен кейін Саратов облысы Балаковский ауданы «Зоркинский» астық кеңшарының еңбек және еңбекақы жөніндегі экономисі, аға инженер-механигі болып жұмыс істеген. - Орал облысының Жәнібек ауданы Жәнібек автокөлік экспедициялық кәсіпорнының бас инженері. - Орал облысы Орда ауданы Орда кеңшарының бас инженері. - Орал облысының Жәнібек ауданы Жәнібек автокөлік экспедициялық кәсіпорнының бас инженері, бастығының міндетін атқарушы, бастығы. - Орал облысы Жәнібек аудандық әкімшілігінің басшысы. - Орал автомобиль жолдары қазыналық кәсіпорнының директоры, «Қазақавтожол» РМҚК-ның бас директоры, «Қазақавтожол» РМК-ның Батыс Қазақстан облыстық филиалының директоры. 2002 жылы - Батыс Қазақстан облыстық автомобиль жолдары басқармасы бастығының міндетін атқарушы, бастығы. - Батыс Қазақстан облыстық автомобиль жолдары және инфрақұрылым кешенін салу басқармасының бастығы. 2005 жылы - Көлік инфрақұрылымын дамыту комитеті Батыс Қазақстан облыстық басқармасының бастығы, бастығының орынбасары. - Батыс Қазақстан облысы Жолаушылар көлігі және автомобиль жолдары департаментінің директоры. 2007 жылы - Орал қаласындағы «Коммунтехсервис» МКК директорының міндетін атқарушы, директоры. - Батыс Қазақстан облысы Тасқала ауданының әкімі. - Батыс Қазақстан облысы Орал қаласының әкімі. 2012 жылғы қаңтардан бастап - бесінші сайланған Қазақстан Республикасы Парламенті Мәжілісінің депутаты, «Нұр Отан» Халықтық Демократиялық партиясының мүшесі, партиялық тізім бойынша сайланған. 9 5 жыл бұрын ғалым, дерматологвенеролог, медицина ғылымдарының докторы, профессор, Қазақстанның еңбек сіңірген дәрігері МАҚАШЕВА Раиса Кәрімқызы дүниеге келді. Жамбыл облысы Мойынқұм ауданында туған. Қазақ медицина институтын бітірген. 1946-1952 жылдары - Қазақстан Республикасы Ғылым академиясының Өлкелік патология институтының кіші ғылыми қызметкері. 1952-1978 жылдары - Алматы мемлекеттік медицина институты тері және венерология аурулары кафедрасының ассистенті, доценті, профессоры, меңгерушісі. 1978-1981 жылдары - Қазақстан Республикасы Денсаулық сақтау министрлігі Тері-венерология ғылыми-зерттеу институтының директоры қызметтерін атқарған. Негізгі ғылыми еңбектері дерматология және венерология мәселелеріне арналған. Ол ауру тудыратын саңырауқұлақ қоздырғыштарының ауру барысында да немесе сыртқы ортада да өте тұрақты болатынын анықтаған. Осының нәтижесінде ауру тудыратын әр түрлі саңырауқұлақтарға қарсы зарарсыздандыру әдісін, сондай-ақ, темекіден болатын тері ауруларынан жазылу үшін жергілікті курорттық емдердің пайдасы мен зиянын дәлелдеп берді. II дәрежелі Отан соғысы, Еңбек Қызыл Ту ордендерімен және медальдармен марапатталған. 7 5 жыл бұрын ғалым, тарихшыархеолог, тарих ғылымдарының докторы, профессор, Қазақстан Республикасы Ұлттық ғылым академиясының академигі, Берлиндегі Неміс археологиялық институтының корреспондент мүшесі, Қазақстан Республикасының еңбек сіңірген ғылым және техника қайраткері БАЙПАҚОВ Карл Молдахметұлы дүниеге келді. Алматы облысы Талғар қаласында туған. Ленинград мемлекеттік университетін бітірген. 1963-1989 жылдары - Қазақ КСР Ғылым академиясы Шоқан Уәлиханов атындағы Тарих, археология және этнография институтының аспиранты, ғылыми қызметкері, аға ғылыми қызметкері, бөлім меңгерушісі, директордың орынбасары болды. 1989-1991 жылдары - Қазақ КСР Ғылым академиясы Шоқан Уәлиханов атындағы Тарих, археология және этнография институты Археологиялық орталығының жетекшісі қызметтерін атқарады. 1991 жылдың қыркүйек айынан - Әлкей Марғұлан атындағы Археология институтының директоры қызметін атқарды. Қазақстанның орта ғасырлық тарихын, қала мен дала арасындағы байланысты зерттеп, ғылымда жаңа бағытты дамытты. 40-тан аса монография, археологияға байланысты 4 оқу құралы, 4 мектеп оқулығы, 12 альбом және 500-ден аса ғылыми мақалалардың авторы. Бірнеше халықаралық конференцияларға қатысып, ЮНЕСКО ұйымдастырған «Жібек жолы» халықаралық экспедициясына Қазақстан тарапынан жетекшілік етті. ЮНЕСКО-ның Орта Азия тарихымен айналысатын халықаралық ғылыми комитеті мен «Ұлы Жібек жолы» Қазақстан ұлттық комитетінің мүшесі, Ш. Уәлиханов атындағы сыйлықтың лауреаты. «Парасат» орденімен және медалдармен марапатталған. 4 2 жыл бұрын шахматшы, гроссмейстер, халықаралық дәрежедегі спорт шебері ҚАЖЫҒАЛИЕВ Мұртас Мұратұлы дүниеге келді. Батыс Қазақстан облысында Орал қаласында туған. Облыс орталығындағы 40-орта мектепті бітірген. Халықаралық «Қайнар» университетін бітірген. Ол 8 жасынан шахматпен айналыса бастаған. 16 жасқа дейінгі жасөспірімдер арасында, 1993 ж. 26 жасқа дейінгі жастар арасында республика чемпионы атанды. Аргентинадағы жастар арасындағы әлем чемпионатының күміс жүлдегері, Швейңарияда өткен алем чемпионатының қола жүлдегері болды. Элиста қаласында 33-інші Дүниежүзілік шахмат олимпиадасы кезіндегі ФИДЕ конгресінде оған ресми түрде «халықаралық гроссмейстер» атағы берілді. Сол жылы «Астана» медалімен марапатталды. Қазір Оралда Қажығалиев ұйымдастырған дарынды балалар мектебі жұмыс істейді, облыс аудандарында оның филиалдары ашылуда. 4 7 жыл бұрын Қазақстан Республикасы Қаржы министрлігінің Қаржы мониторингі комитеті төрағасының орынбасары АЙСАҒАЛИЕВА София Серікбайқызы дүниеге келді. Білімі жоғары - математик, экономика магистрі. физикаматематика ғылымдарының кандидаты. Киров атындағы Қазақ мемлекеттік университетін бітірді. 1999 жылы Маастрихт менеджмент мектебін аяқтады. 1993-1998 жылдары - оқытушы, аға оқытушы, Алматы қаласында Қазақ мемлекеттік басқару академиясының доценті. 1998 жылдың қаңтар-тамызы - инвестициялар жөніндегі Қазақстан Республикасы Мемлекеттік комитетінің менеджері. - Қазақстан Республикасы Статистика жөніндегі агенттіктің құрылыс және инвестиция статистикасы басқармасының бастығы. - Қазақстан Республикасы Экономика министрлігі инвестициялық саясат департаментінің директоры Астана қаласы. - Қазақстан Республикасы Экономика министрлігінің вице-министрі. - Қазақстан Республикасы Экономика және сауда министрлігі дмпингіге қарсы бақылау жөніндегі комитет төрағасы. - Қазақстан Республикасы Кедендік бақылау агенттігі төрағасының орынбасары. - Қазақстанның кәсіпкерлер форумы ассоциациясы» ЗТБ-нің атқарушы директоры. 2007 жылдың мамырмаусымы Қазақстан Республикасы Премьер-Министрінің кеңесшісі. - Қазақстан Республикасы Қаржы министрлігі Кедендік бақылау комитеті төрағасының орынбасары. - Қазақстан Республикасы Сыртқы істер министрлігі Халықаралық қатынастар департаментінің директоры. 2010 жылдың қарашасы мен қазіргі уақытқа дейін - Қазақстан Республикасы Қаржы министрлігі Қаржы мониторинг жөніндегі комитеті төрағасының орынбасары. Қазақстан Республикасы Президентінің алғыс хатымен; III дәрежелі «Кеден органдарындағы үздік қызметі үшін» кеуде белгісімен; «Астананың 10 жылдығы»; Шаңхай Ынтымақтастық ұйымының 10 жылдығына; және «Қазақстан Республикасының тәуелсіздігіне 20 жыл»; «Ерен еңбегі үшін» және «Финанс жүйенің озаты» мерейтойлық медальдарымен марапатталды. 39 жыл нбұрын Қазақстан Республикасы Тұңғыш Президенті - Елбасы кітапханасы» ММ директорының орынбасары БЕКТЕМБАЕВ Мейрам Ерк інұлы дүниеге келді. Қарағанды қаласында туған. Бөкетов атындағы Қазақ мемлекеттік университетін бітірген, құқықтанушы. 1998 жылдан - «Қарағанды облысы бойынша жылжымайтын мүлік орталығы» РМК мемлекеттік мүлікке құқықтарды мемлекеттік тіркеу бөлімінің жетекші маманы. 2002 жылдан - ҚР Әділет министрлігінің жылжымайтын мүлікке құқықты және онымен мәмілелерді мемлекеттік тіркеу басқармасының бас маманы. 2002-2004 жылдары - «Астана қаласы бойынша жылжымайтын мүлік орталығы» РМК директорының орынбасары. 2004-2006 жылдары - «Қарағанды облысы бойынша жылжымайтын мүлік орталығы» РМК құжаттарды қабылдау және беру, ақпараттық қызмет көрсету бөлімінің бастығы - бас инженердің орынбасары. 2006-2007 жылдары - «Шығыс Қазақстан облысы бойынша жылжымайтын мүлік орталығы» РМК кадрлар және іс жүргізу бөлімінің бастығы, директордың орынбасары. 2007-2008 жылдары - «Химиялық қауіпсіздік және қалдықтарды басқару ұлттық орталығы» ҚФ заң бөлімінің бастығы. 2008-2011 жыдары - ҚР СІМ Шаруашылық басқармасы» РМКК «Дипломат Строй Сервис» ЖШС директоры. Гумилев атындағы Еуразия ұлттық университетінің заң бөлімінің бастығы. 2012-2013 жылдары - ҚР ҚМ «Қаржы жүйесі органдары мамандарын даярлау, қайта даярлау және біліктілігін арттыру орталығы» АҚ вице-президенті. 2013-2014 жылдары - «Назарбаев орталығы» ММ директорының орынбасары. Қазіргі қызметінде - 2014 жылғы наурыздан бері. 225 жыл бұрын неміс математигі және астрономы Август МЕБИУС дүниеге келді. 4 9 жыл бұрын француз кинактрисасы және режиссері Софи МАРСО дүниеге келді. 10 9 жыл бұрын Honda Motor Corporation компаниясының негізін қалаушы Соитиро ХОНДА дүниеге келді
